ΓΡΑΠΤΗ ΕΡΩΤΗΣΗ E-1604/02

υποβολή: Chris Davies (ELDR) προς την Επιτροπή

(5 Ιουνίου 2002)

Θέμα: Χερσόνησος Ακάμας Κύπρος

Μπορεί η Επιτροπή να επιβεβαιώσει πως στις διαπραγματεύσεις προσχώρησης με την Κυβέρνηση της Κυπριακής Δημοκρατίας που ανεμένεται να έχουν ολοκληρωθεί εγκαίρως για το Συμβούλιο της Κοπεγχάγης, εξακολουθεί ναποστηρίζει, όπως διευκρίνησε η Επίτροπος κ. Wallstrm τον Ιούνιο του 2000, ότι ΌΛΕΣ οι νέες επενδύσεις θα πρέπει να είναι σύμφωνες με το περιβαλλοντικό κεκτημένο και πιό συγκεκριμένα, τα μέτρα που θα μπορούσαν να οδηγήσουν σε περιβαλλοντική αλλοίωση περιοχών, όπως της χερσονήσου του Ακάμα, που έχει προταθεί για ένταξη στο δίκτυο Natura 2000, θα πρέπει να αποφευγχθούν·

Πότε αναμένει να λάβει η Επιτροπή τις προτάσεις για τον καθορισμό των περιοχών Natura 2000 από την Κύπρο και μπορεί η αρμόδια Επίτροπος να διαβεβαιώσει πως εάν αυτές οι προτάσεις δεν καλύπτουν μια έκταση τόσο μεγάλη, ώστε να διαφυλαχτεί όλη η ποικιλότητα της χλωρίδας και πανίδας της νήσου, τότε θα πρέπει να επιστραφούν στην Κύπρο για επανεξέταση·

Γνωρίζει η Επιτροπή τις μεγάλες προσδοκίες, ότι η κυβέρνηση της Κύπρου έχει σκοπό να προτείνει μια μόνο περιορισμένη έκταση της χερσονήσου του Ακάμα για να συμπεριληφθεί στο δίκτυο Natura 2000, παρά τις συστάσεις των συμβούλων της πως θα έπρεπε να συμπεριληφθεί μια μεγαλύτερη έκταση, και ότι η κυβέρνηση προτίθεται να εγκρίνει την εκτέλεση διαφόρων κατασκευαστικών προγραμμάτων που σχετίζονται με τον τουρισμό σε μια περιοχή ηπαγωγή της οποίας στο δίκτυο Natura 2000 είναι αντικείμενο διαμάχης· Έχει επίσης προταθεί να επιτραπεί η ανάπτυξη στη περιοχή πρίν κατατεθεί οποιαδήποτε πρόταση για το Natura 2000.

Τί μέτρα θα λάβει η Επιτροπή για να αποφευγχθεί η ανάπτυξη στην περιοχή Ακάμα είτε πριν την κατάθεση των προτάσεων για το Natura 2000 είτε την ενδιάμεση περίοδο μεταξύ της κατάθεσης και της επακόλουθης εξέτασης τους και της οριστικής έγκρισης από την Επιτροπή·

Απάντηση της κας Wallstrm εξ ονόματος της Επιτροπής

(12 Ιουλίου 2002)

Η Επιτροπή είναι σε θέση να επιβεβαιώσει ότι στο πλαίσιο των διαπραγματεύσεων προσχώρησης με τις αρχές της Κύπρου συνέχισε να εφιστά την προσοχή ότι όλες οι νέες επενδύσεις θα πρέπει να πληρούν το κοινοτικό κεκτημένο στον περιβαλλοντικό τομέα. Η Επιτροπή επέμεινε επίσης ότι δεν θα πρέπει να τεθούν σε κίνδυνο από οποιαδήποτε εν εξελίξει ή μελλοντική ανάπτυξη περιοχές που είναι πιθανόν να προταθούν για να συμπεριληφθούν στο δίκτυο Natura 2000.

Η Κύπρος πρόκειται ναποβάλει επισήμως τις προτάσεις της για περιοχές του δικτύου Natura 2000 μέχρι την ημερομηνία ένταξής της στην Ευρωπαϊκή Ένωση. Η δημόσια διαβούλευση σχετικά με τις προτάσεις είναι επί του παρόντος εν εξελίξει και η Επιτροπή κατανοεί ότι σημειώθηκαν ισχυρές αντιδράσεις από το κοινό εν προκειμένω. Η Επιτροπή θα εξετάσει εκ του σύνεγγυς αυτές τις προτάσεις και θα λάβει τα κατάλληλα μέτρα για να αντιμετωπίσει οποιεσδήποτε ελλείψεις ή παραλείψεις.

Η Επιτροπή γνωρίζει ότιπάρχουν πολλές διεκδικήσεις σχετικά με προγραμματιζόμενες ενέργειες στην χερσόνησο του Ακάμα, αλλά δεν έχει ακόμη ενημερωθεί σχετικά με οποιεσδήποτε οριστικές αποφάσεις που λήφθηκαν. Οι τυχόν ενέργειες της Επιτροπής κατά την προενταξιακή περίοδο θα εξαρτηθούν από τον ακριβή χαρακτήρα οποιασδήποτε απόφασης που θα λάβουν οι κυπριακές αρχές.